7. ”IASCF: Az alapokmány felülvizsgálata - Nyilvános elszámoltathatóság és az IASB összetétele - Változtatási javaslatok" (szavazás) 
- A szavazás előtt:
Elisa Ferreira
(PT) Szeretném felhívni a figyelmet, hogy nyomtatási hiba van a PSE képviselőcsoport szavazási listájában. Kérni szeretném a kollégákat, hogy kövessék a koordinátort a szavazás tekintetében.
- A (5) bekezdésről szóló szavazás után:
Piia-Noora Kauppi
Elnök úr! Megegyezés született a képviselőcsoportok között, hogy az ALDE képviselőcsoport 4. módosítása nem semmis akkor sem, ha a 2. módosítás elfogadásra kerül, mivel ezek felcserélhető módosítások. Így szavaznunk kellett volna a 4. módosításról is. Ez a változtatás szóbeli módosítás, ezért ha valaki ellene van, megértem, de a képviselőcsoportok megegyeztek, hogy a 4. módosítást is elfogadjuk és szavazunk róla.
Elnök
Nem jelentem be a végszavazás eredményét, amíg ezt a kisebb problémát nem oldottunk meg. Pontosításra lenne szükségem az illetékes bizottság elnök asszonyától. Szolgálataink szerint probléma van a bevezetéssel, mivel az első módosítás "sajnálatot” mond, míg a másik "kétségek kifejezését”. Pontosítaná ezt nekünk?
Pervenche Berès
(FR) Elnök úr! Úgy vélem, Kauppi asszony téved, mivel Klinz úr 4. módosítása ugyanarra a bekezdésre vonatkozik, mint Kauppi asszony 2. módosítása. Mivel a Ház szavazott Kauppi asszony 2. módosításáról, alapértelemben a 4. módosítás semmis.
Elnök
(FR) Örömmel látom, hogy az illetékes bizottság elnök asszonya egyetért a az ülés szolgálatainak elemzésével. Kauppi asszony, ezért sajnos nem teljesíthetem kérését.
